Dyre middage med journalister og rod i bilagene har fået Rasmus Prehn i fedtefadet. Sagen mod ham var egentlig lukket, men den er nu blevet genåbnet og Ombudsmanden er gået ind i den. Der er nemlig sket en ny udvikling i sagen. Det skriver EB.dk. En af middagsgæsterne har Rasmus Prehn ikke villet afsløre identiteten på. Først sagde han, at det var den nordjyske journalist Søren Wormslev, som desuden er politisk analytiker for TV2 Nord. Det var dog ikke sandt. Sagen mod Prehn var egentlig lukket, men fordi Udviklingsministeriet har meddelt Ombudsmanden, at de ikke kender identiteten på den pågældende journalist, som Prehn spiste middag med, lukkede han sagen i oktober. Men en artikel på Ekstra Bladet fra juni har atter gjort Ombudsmanden interesseret i sagen. Her udtaler Rasmus Prehn nemlig, at han har fortalt folkene i ministeriet, hvem journalisten var. 'Jeg beder i lyset af det anførte om Udenrigsministeriets bemærkninger til Rasmus Prehns udtalelser i den nævnte artikel fra Ekstra Bladet. Jeg beder om at modtage bemærkningerne inden 2 uger fra datoen på dette brev,' skriver Ombudsmanden. Rasmus Prehn har som minister tre gange spist fin middag med en journalist for skatteborgernes penge, selv om det ikke handlede om hans embede som minister. De to første gange var der tale om en debatredaktør, men det sidste bilag er fortsat omgærdet af mystik. Prehn nægter at afsløre, hvem han spiste middag med på skatteborgernes regning. Han henviser til, at det kan starte en udskamning af den pågældende journalist.

Opsummering:
Der er tale om i alt tre sager om dyre middage med journalister, som er betalt med ministerkort.